text: Pony skambidt af rovdyr
  22 maj 2017 kl. 20.28
  En guldsjakal skabte overskrifter efter angreb på flere lam og får. Nu melder flere pony- og hesteejere om angreb på deres dyr.
  Bl.a. Dorte Jørgensen fra Bredebro. Hun fandt i sidste uge sin pony skambidt af et rovdyr. Hvilket ved hun og den tilkaldte dyrlæge ikke.
  - Det var heller ikke det vigtigste. Det var at få hende i behandling, fortæller Dorte Jørgensen til TV SYD.
  Dyrlægen mente ikke, at det var en hunds værk. Men var heller ikke sikker på, at det kunne være en ulv.
  Ponyen, der hedder Picatu, er tre år og har mistet noget af synet på det ene øje og har et stort åbent sår på den ene side af kæben. Den gik i en indhegning ved Tingdal Plantage sammen med familiens seks andre ponyer.
  Ponyen er behandlet med antibiotika, og den har fået det bedre. Bl.a. efter at en betændt byld er bristet.
  TV SYD havde kl. 19.30 interview med Ole  Noe, vildtkonsulent i Naturstyrelsen.
  Se interviewet herunder.
  
  
  